google/wiki40b huggingface dataset:
Highway Thru Hell

Highway Thru Hell er en canadisk dokumentarserie som sendes på Discovery Channel siden 2012. Serien følger bergingsbiler som operere på den vanskelige Coquihalla Highway i Britisk Columbia. Bergingsbilene, det er fire-fem firmaer som konkurrerer om oppdragene med å assistere biler, spesielt store semitrailere som er blitt utsatt for en ulykke, utforkjøring eller velt. Mannskapene sitter ikke på vaktrommet og venter på å bli tilkalt, men kjører veien frem og tilbake og ser etter noen som trenger assistanse.
Serien har også blitt vist på norsk TV.
Discovery Channel har også lavet en serie om norske forhold kalt Vinterveiens helter. Sentralt i denne er et firma i Odda.
California State Route 1

State Route 1, ofte kalt Highway 1, er en state highway som løper langs en vesentlig del av Californias stillehavskyst. I det sørlige California går veien ofte under navnet Pacific Coast Highway (forkortet PCH); i noen deler av det sentrale California heter veien Cabrillo Highway; og nord for San Francisco heter veien offisielt Shoreline Highway.
Highway 1 er berømt for å gå langs en av verdens vakreste kystlinjer og betegnes derfor som en National Scenic Byway.

Orange County

San Juan Capistrano
Dana Point
Monarch Beach
Laguna Beach
Crystal Cove
Corona del Mar
Newport Beach
Huntington Beach
Sunset Beach
Seal Beach

Los Angeles and Ventura Counties

City of Long Beach
Signal Hill
Wilmington
Harbor City
Lomita
Torrance
Redondo Beach
Hermosa Beach
Manhattan Beach
El Segundo
Los Angeles International Airport
Santa Monica
Pacific Palisades
City of Malibu. 
Oxnard

Central Coast

Ventura
Santa Barbara
Buellton
Lompoc
Pismo Beach.
San Luis Obispo
Cambria
Big Sur
Bixby Creek Bridge
Carmel
Monterey
Watsonville
Santa Cruz

San Francisco Bay Area

Half Moon Bay
Pacifica
Devil's Slide
Daly City
San Francisco
Golden Gate Bridge.
Marin City
Bodega Bay
Fort Bragg
Leggett
14. september

Navnedag

Ingebjørg, Ingeborg.
Trichognoma

Utbredelse

Arten lever i Kina.
Afrikamesterskapet i friidrett 2006

Afrikamesterskapet i friidrett 2006 var det 15. Afrikamesterkapet i friidrett, det ble avviklet i Bambous på Mauritius i perioden 9. til 13. august 2006. Det var andre gangen som mesterskapet ble arrangert på Mauritius, første gangen var 1992.
Verdensmesterskapet i innebandy

VM i innebandy, arrangeres hvert år, annethvert år for menn og annethvert år for kvinner. I 1996 ble det første VM i innebandy for menn arrangert i Sverige og året etter ble kvinnens første verdensmesterskap avholdt på Åland.
Cocktail Slippers

Cocktail Slippers er en norsk rockegruppe fra Oslo som ble grunnlagt i 2001.
Bandet består av Hope (vokal), Rocket Queen (gitar), Piper (keyboard/orgel), Bella Donna (trommer) og Sugar Cane (bass).
I 2012 deltok bandet i Melodi Grand Prix med låta «Keeps on Dancing».De kom ikke videre til finalen.
Georg Böhm

Biografi

Han fikk sin første opplæring av sin far, men da han døde i 1675, fortsatte han på latinskole i Goldbach før han i 1678 flyttet til gymnas i Gotha. Siden finner man ham ved Universitetet i Jena og i 1697 bor han i Hamburg. Da organisten Christian Flor i Lüneburg døde i 1698, søkte Böhm stillingen som organist i Johanniskirche der og fikk den. Selv om han etter noen år søkte på en stilling i Marienkirche,  hvor det var bedre betaling, ble han værende i Johanniskirche hele livet etter at menighetsrådet der hadde økt betalingen for å ikke miste sin avholdte organist.

Böhm og Bach

Fra 1700 til 1702 var Bach i Lüneburg, og man regner med at han hørte Böhm spille, selv om man ikke har funnet belegg for at han var elev hos organisten i Johanniskirche. Carl Philipp Emanuel Bach omtalte Böhm som sin fars lærer, og en rekke komposisjoner viser likhet.

Böhms musikk

Av Böhms musikk er en god del gått tapt, blant annet et pasjonsverk basert på Lukasevangeliet, men også flere begravelseskantater. Andre kantater har overlevd. I tillegg er en del av hans verk for orgel blitt tatt vare på. De viser at han er preget av det som man i dag kaller den nordtyske stilen i sin musikk. Han varierer frie fantasier med konservative fuger og dansesatser. 
Man tillegger Böhm æren for å ha etablert koralpartita som en sjanger i orgelmusikk. Før hadde man hatt koralvariasjoner og verdslige partitaer, men Böhm tok elementer fra begge og satte dem sammen, og verkene ble opplevd nye og friske.
John Dustin Archbold

Theodore Roosevelt-skandalen

Archbold var involvert i en skandaløs affære som involverer pengegaver til det republikanske partiet. I 1912 ble han kalt inn til å vitne for en komité som etterforsket pengegaver fra Standard Oil Company til kampanjer for politiske partier.
Han hevdet at president Theodore Roosevelt var klar over de 125 000 dollar som Standard Oil Company bidro med til republikanernes kampanjefond i 1904, men president Roosevelt skrev brev til sine kampanjeledere om å returnere slike pengegaver dersom de ble tilbudt.

Ettermæle

John D. Archbold Memorial Hospital, nå Archbold Medical Center i Thomasville i Georgia ble i 1925 donert av hans sønn, John Foster Archbold, og navngitt til ære for faren.
Variasjoner og fuge over et tema av Händel

Variasjoner og fuge over et tema av Händel, op. 24, er et variasjonsverk for soloklaver skrevet av komponisten Johannes Brahms i 1861. Det består av 25 variasjoner (samt en avsluttende fuge) basert på en suite av Georg Friedrich Händel.
Fylkesvei 2072

Fylkesvei 2072 går mellom Breisjøen og riksgrensen i Åsnes kommune. Veien er 2,0 km lang.
Frem til 2019 hadde veien betegnelsen Fylkesvei 440.
Grenseboerbevis

Grenseboerbevis er en type statlig legitimasjonskort, et dokument for å kontrollere persontrafikk i grenseområder. I Norge kjennes to typer grenseboerbevis; den mest kjente type ble innført under tysk okkupasjon under den andre verdenskrig, og var i bruk over hele landet. I 2010 inngikk norske og russiske myndigheter en avtale om grenseboerbevis for innbyggere i grensesonen mellom Norge og Russland.

Grensen Norge - Russland

Siden 2012 har bosatte i Sør-Varanger og i Russland nær den norske grensen kunnet søke om grenseboerbevis. Det gir rett å passere den norsk-russiske grensen uten ytterligere visum.
Personer som har vært fastboende i minst tre år i områder som ligger mindre enn 30 km fra riksgrensen kan søke om grenseboerbevis. Avtalen gjelder om lag 9000 personer bosatt i Sør-Varanger, og 45000 på russisk side av grensen. Innehaverne kan oppholde seg inntil 15 dager i grenseområdet i den andre staten. Søkeren behøver ikke være russisk eller norsk borger. Grenseboerbeviset gir ikke rett til å arbeide i Norge.
DVDarkivet

DVDarkivet var en norsk nettside som inneholdt omtale av DVD-filmer. Den eksisterte fra 1998 til 2010. Nettestedet inneholdt over 3300 DVD-anmeldelser i 2008 og ifølge dem selv hadde de samme år over 250 000 unike brukere per måned. Ansvarlig redaktør var Frode Fjeld.
Nettsiden ble lansert den 1. november 1998 og hadde flere likhetstrekk med den norske filmsiden CINERAMA (som ble lansert samme år).
DVDarkivet ble nedlagt av ukjente årsaker i august 2010.

Vurderinger

Nettstedet anmeldte ferske DVD-utgivelser og vurderte både filmen i seg selv og DVD-versjonen. De opererte med en skala fra 1 til 10 (der 10 er best) og hadde en separat vurdering for selve filmen, og tre vurderinger for selve DVD-utgivelsen (lyd, bilde og ekstramateriale) og i tillegg en samlet helhetsvurdering.

Statistikk

DVDarkivet var i oktober 2009 ranger som nummer 2 050 533 på Alexa Internet over de mest besøkte nettsidene i verden. Den var nummer 12 054 over mest besøkte norske nettsteder. Tallene viste at 80 % av nettsidens brukere kom fra Norge.
DVDarkivet ble nedlagt i midten av august 2010
Torneucerus

Utseende

En middelsstor (ca. 25 millimeter), avlang, blank, brunlig til svart trebukk. Hannen har noe forstørrede kjever (mandibler). Antennene er tynne, i lengde fra en tredjedel til noe over halvparten av kroppslengden. Pronotum er avrundet uten tenner på sidene. Dekkvingene er parallellsidige, rundet i spissen. Beina er nokså korte.

Utbredelse

Slekten er utbredt i Guyana og Brasil.
Cesare Prandelli

Spillerkarriere

Sportslig sett vokste han opp i Cremonese, hvor han spilte fra 1974 til 1978 i tre sesonger av Serie C1 og én sesong i Serie B. Han spilte for Atalanta i sesongen 1978-79, og gållet en gang på 27 opptredener.
Høydepunktet på hans karriere var perioden 1979–85, hvor han spilte i Juventus og vant 3 mesterskap (it. scudetti), 1 serievinnercup, 1 cupvinnercup, 1 italiensk cup, 1 interkontinental cup og 1 europeisk supercup.
Sommeren 1985 bestemte han seg for å returnere til Atalanta, hvor han avsluttet karrieren sesongen 1989–90.

Trenerkarriere

Hans første treneroppdrag var hos Atalantas ungdomsavdeling, hvor han vant seriemesterskapet og Viareggio-turneringen. Bortsett fra en kort tid på A-laget i 1994, var han ungdomstrener til 1997, da han byttet til Lecce, hvorifra han sluttet etter kun 18 kamper, i januar 1998. Klubben rykket ned i serie B.
Deretter var han trener i Verona i to sesonger, med opprykk til serie A og en 9.-plass der som resultat. Deretter fulgte to sesonger i Venezia, som han også fikk opp i serie A, men forlot etter kun 5 kamper den følgende sesongen.
I 2002 kom han til Parma, hvor han oppnådde to femteplasser i serie A. Deretter fikk han et engasjement for Roma i 2004, men sluttet før sesongstart grunnet konens sykdom.
Da familieproblemet var løst, i sesongen 2005–06, ble han valgt av klubbeier Diego Della Valle som ny trener for Fiorentina, hvor han etterfulgte Dino Zoff. Fiorentina oppnådde 4.-plass og skulle egentlig spilt i  Mesterligaen, men som følge av dommerskandalen i italiensk fotball, hvor Fiorentina var blant de tiltalte, mistet laget denne plassen.  Prandelli fortsatte i Fiorentina, og selv om laget startet sesongen med -15 poeng kom laget seg fort over nedrykksstreken, og endte til slutt på 5.-plass. Siden 2010 har han vært landslagsjef for Italia. Den 24.06.2014 trakk han seg som landslagsjef, etter at de røyk ut av VM 2014 med 0-1 tap mot Uruguay.
Appreciation Index

Appreciation Index (AI) er et tall mellom 0 og 100 som brukes som en indikator på hva publikum synes om et spesifikt TV-program i Storbritannia. Frem til 2002 ble AI regnet ut av BARB, som også regner ut seertall for de største kringkasterne i Storbritannia. Etter 2002 fortsatte BBC å regne ut AI for sine egne programmer.
Mens seertall kan regnes ut natten over, tar det opp til to uker å regne ut et programs AI. Det er derfor ikke sett på som like viktig av TV-industrien i Storbritannia. AI kan dog være nyttig for å finne ut hvordan TV-programmer laget for en spesiell gruppe seere blir mottatt, og spesielt i tilfeller der seertall alene kan være upålitelige. Hvis et program har fått brukbare seertall, men en høy AI, så kan det hjelpe når det skal avgjøres om flere episoder av programmet skal lages.
I paradis ...

Handling

En bokforlegger har fått et rykte på seg om at han er en damenes mann, til tross for at dette ikke er tilfelle. Han reiser bort fra påtrengende kvinner med båt ut til en skjærgårdsholme.
Torgersøya

Torgersøya er en 0,3 km² stor øy i Ytre Oslofjord helt sørøst i Tønsberg kommune.
På øya finnes i tillegg til 15 hytter, den nedlagte Torgersøy fyrstasjon med et fredet klokketårn og tåkeklokke. Om sommeren driver Civitan Club Tønsberg camping på Torgersøya, med egen båttransport fra fastlandet.  Øya har flytebrygger på nordvestsiden.
Det har lenge vært drevet sauebeite her, og i 2008 var det satt ut 40 sauer på øya, blant annet for å få ned vegetasjonen.Det har vært bosetning her fra 1700-tallet og fram til tidlig på 1900-tallet.
Uttian

Uttian er en øy i Frøya kommune i Trøndelag. Folketallet ligger på vel 150. Øya har forbindelse til fast-Frøya med fylkesvei 451 og Uttibrua som ble åpnet i 1974. Brua kom som en følge av mange års befolkningsnedgang og hele øya var truet med avfolkning. Etter bruåpningen opplevde øya ny innflytting og næringsutvikling, blant annet innenfor fiskeoppdrett, selv om øya mistet skolen, postkontoret og dagligvareforretningen.
Øya er flat og har sparsomt med vegetasjon. Derfor er den utsatt for vind og vær. Vegetasjonen er hovedsakelig lyng og gress.
Team Horze

Team Horze består av to norske sprangryttere; Nina Braaten Johnsen og Morten Djupvik, som representerer Horze på norske og internasjonale sprangstevner.
21 Jump Street (film)

Handling

Morton Schmidt (Jonah Hill) og Greg Jenko (Channing Tatum) er tidligere klassekamerater på high school som møtes igjen på politiskolen. Schmidt var en upopulær nerd, mens Jenko var en av de populære idrettsutøverne. Imidlertid blir de venner på politiskolen, og bistår hverandre med den andres svakheter - Schmidt hjelper Jenko med skolearbeidet, mens Jenko prøver å få Schmidt i bedre form så han kan bestå de fysiske testene.
Noen år senere går de ut av skolen som partnere, men ikke med toppkarakterer, og de har mildt sagt sine feil i måten de gjør politiarbeid på. De starter derfor i det små som parkeringsvakter, men rykker snart opp til en spesialavdeling kalt 21 Jump Street grunnet en heldig arrestasjon, som til og med fører til at den de fanger får lov til å gå fordi de ikke leste opp politirettighetene. Men grunnet deres unge utseende, blir deres første oppdrag blir å dra tilbake til high school og gå undercover som elever for å avsløre en dopliga som har base på skolen. Deres to eneste oppgaver er å oppspore bakmannen til ligaen, samt å ikke bli følelsesmessig knyttet til elever eller lærere på skolen. Selvsagt klarer de å komplisere begge deler mer enn nødvendig.
Berghäll

Berghäll (finsk: Kallio) er en bydel i Helsingfors, Finland. Den består av strøkene Broholmen, Linjerna og Torkelsbacken samt Sörnäs (som i engere forstand av ordet ikke regnes til Berghäll). Antall innbyggere var 3&504&25083&25 083 i 2008. Brobergssundet skiller bydelen Berghäll fra Kronohagen i sentrum av Helsingfors. Linjerna er den mest typiske del av Berghäll.
Hagnäs ligger i Broholmen umiddelbart nord for Brobergssundet. Lenger ut i sundet, på et tidligere industri- og kaiområde, ligger høyhusområdet Havshagen som ble bygget på 1970-tallet.
Berghäll var tradisjonelt et arbeiderstrøk i Helsingfors, men området har skiftet karakter de siste tiårene. En stor del av innbyggerne er nå unge og enslige voksne. Mange studenter og kunstere bor i Berghäll.
Berghälls kyrka er et landemerke i Helsingfors.
Teletjenesteleverandør

En tjenesteleverandør er innen telekommunikasjon et selskap som produserer teletjenester i eget nett, og tilbyr disse til andre teleselskap som så kan videreforedle disse for sluttkunden som virtuell operatør, eller selge dem direkte til sluttkunden gjennom videresalg.  Tradisjonelt har tjenesteleverandører hatt monopol på å tilby andre teletilbydere slike tjenester, men dereguleringen av telemarkedene fra 1980-tallet og framover innebar at konkurrerende nettutbyggere kunne etablere seg som tjenestetilbydere. Dereguleringen startet i USA med oppsplittingen av Bell System sine eneretter i 1984.
Tjenesteleverandør er en betegnelse som kun brukes om de etablerte produsentene av telekommunikasjon, ikke om ISPer (internett-tilbydere). I Norge er det regulert plikt for de største teleoperatørene (nettoperatørene) til å gi adgang til videreselgere eller virtuelle operatører i sine nett.
Eksempler på tjenesteleverandører i Norge er Telenor og Telia. i Norge er Telenor forpliktet til å gi konkurrenter ikke-diskriminerende adgang til sitt nett både gjennom samtrafikk, og som videreselgere, virtuell operatører, ved LLUB (kobberaksess), bitstrøm-aksess, telelosji og nasjonal roaming. Adgangen skal gis uten opphold og til ikke-diskriminerende, kostnadsorienterte priser. Telia er pålagt å tilby konkurrerende selskaper adgang til nettet som videreselgere eller virtuelle operatører, men er ikke forpliktet til å gi telelosji eller nasjonal roaming..
Myrsoldater

Myrsoldater er en roman som ble utgitt i 1935 av den tyske skuespilleren og regissøren Wolfgang Langhoff. «Myrsoldater» ble også brukt som betegnelse på tyske desertører og militærnektere som ble satt til straffarbeid i de myrlendte områdene ved grensen til Nederland.
Boken var en av de første bøkene som beskrev de tyske konsentrasjonsleirene.  Den omhandler forfatterens 13 måneders opphold i konsentrasjonsleiren Börgermoor, nær grensen til Nederland.
Myrsoldater ble utgitt i Sveits, og ble raskt en bestselger. Førsteutgaven ble utsolgt i løpet av tre dager. Den ble raskt utgitt på mange språk i andre europeiske land og den første norske utgaven kom ut allerede i 1935.  Boken fikk stor innflytelse og mange norske tidsvitner fra konsentrasjonsleirene oppgir at de var forberedt på hva de hadde i vente fordi de hadde lest boken.
Boken skal ha gjort stort inntrykk på forfatteren Jens Bjørneboe.  Til Stavanger Aftenblad skal han ha uttalt følgende i 1970: «I grunnen ble vel hele forfatterskapet idémessig fastlagt i løpet av den ettermiddagen jeg satt og leste boken».
Yiyuan

Yiyuan (kinesisk: 沂源县; pinyin: Yíyuán Xiàn) er et fylke i provinsen Shandong i Folkerepublikken Kina. Det er del av byprefekturet Zibo.
Befolkningen var på 550 930 innbyggere i 1999.

Kulturminner

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det er også funnstedet for Homo erectus-Yiyuan (Yiyuan yuanren yizhi, 沂源猿人遗址).
Perissommatidae

Utseende

Små, kraftig bygde mygg, ligner gjødselmygg. De har store fasettøyne som er delt i en øvre og en nedre del. Karakteristisk vingeårenett.

Levevis

De er skogsinsekter. Larvene til en art er blitt funnet i steinsopp (Boletus), andre larver har blitt funnet mellom råtnende løvstrø. De voksne insektene klekkes om vinteren.
Samisk museumslag

Samisk Museumslag (nordsamisk: Sámi Museasearvi) er en organisasjon for samiske museer og andre museer med samiske samlinger i Norge. Laget ble opprettet den 16. november 1989 ved et møte i Tana, og kom etter en inaktiv periode i fast drift etter det nasjonale museumsmøtet i Kirkenes 1995. 
Det var først en selvstendig organisasjon, men gikk fra 1. januar 2007 inn som seksjon i Norges Museumsforbund.
Trådløse Trondheim

Trådløse Trondheim er et prosjekt for å gi hele Trondheim tilgang til trådløst nettverk. Prosjektet er foreslått av Norges teknisk-naturvitenskapelige universitet. Trådløse Trondheim AS ble etablert 1. september 2006, og offisiell lansering av prosjektet er lagt til 26. september 2006.
Skolpenbanken

Skolpenbanken er en fiskebanke som ligger 75 nautiske mil nordøst for Varangerhalvøya og videre østover. Banken ble oppdaget under forsøksfiske i 1902, og fikk navn etter båten som oppdaget den, D/S «Skolpen», eid av Hindø Dampskibsselskap.
Fylkesvei 2000

Fylkesvei 2000 går mellom Lier og Rauhella i Kongsvinger kommune. Veien er 8,1 km lang.
Frem til 2019 hadde veien betegnelsen Fylkesvei 364.
Qianyang

Qianyang (kinesisk: 千阳县; pinyin: Qiānyáng Xiàn) er et fylke i provinsen Shaanxi i Folkerepublikken Kina. Det ligger i byprefekturet Baoji.
Folkemengden var på 125 898 innbyggere i 1999.
Klar (tidsskrift)

Klar er et gatemagasin som utgis og selges på gata i Kristiansand av rusavhengige og vanskeligstilte personer. Det ble første gang utgitt i 2006.
Jabalialeiren

Jabalialeiren er en palestinsk flyktningleir på Gazastripen.
Etter Palestinakrigen i 1948 opprettet UNRWA en 1,4 km² stor flyktningleir nord for den da lille byen Jabalia på Gazastripen. Leiren var beregnet for om lag 35 000 mennesker. Det var fra denne flyktningleiren at den første intifadaen utgikk i desember 1987. I 2006 bodde det rundt 93 000 mennesker i flyktningleiren.
Befolkningen ble hardt rammet i forbindelse med krigen mellom Hamas og Israel i januar 2009. En stor andel av bygningene ble ødelagt eller skadet av israelske bomber. Ved en anledning skal åtte mennesker som ble antatt å være fra samme familie blitt drept av en israelsk stridsvogngranat.
Hamas’ innenriksminister Saeed Seyyam befant seg i et hus i denne leiren da han ble drept i et israelsk flyangrep den 16. januar 2009.
Opphaver

Opphaver (eller opphavsmann) er den som skaper et åndsverk eller har opphavsrett til verket og den som skapte åndsverket kalles originær opphaver. Frem til det ble ny åndsverklov trådte i kraft i 2018 ble begrepet opphavsmann benyttet, uavhengig av kjønn. Det kan være flere opphavere til samme verk, dersom flere personer sammen har skapt verket. Et vilkår er imidlertid at alle må ha bidratt med en skapende innsats som tilfredsstiller kravene til verkshøyde. Hvis dette er tilfelle må opphaverne utøve opphavsretten til verket i fellesskap, noe som blant annet innebærer at alle må samtykke ved første gangs offentliggjørelse av verket.  
Opphaver er en ny og kjønnsnøytral betegnelse som ble innført med åndsverkloven av 2018 og som erstattet det eldre opphavsmann i tidligere lovgivning. Språkrådet mente at opphavsperson ville være et bedre alternativ og fikk støtte fra flere høringsinstanser, men mange støttet opphaver som nytt begrep og departementet mente at opphaver var «et ord som er enkelt og greit å uttale, og som ikke kan føre til noen sammenblanding eller misforståelser i forhold til de etablerte begrepene fysiske og juridiske personer innen juridisk terminologi» og foreslo opphaver som ble vedtatt som ny betegnelse.
Ebenezer Howard

Innflytelse på norsk arkitektur

I 1921 ga Aschehoug forlag ut boken Havebyer og jordbruksbyer i Norge, med Ebenezer Howard og Halfdan Bryn oppført som forfattere.  Howard har skrevet et langt forord (15 sider) til boken, som er datert Skåtøy, sommeren 1920. Forordet åpner slik:
„Jeg har i nogen år med stor glede sett, hvor dypt interessert det norske folk er i «havebybevegelsen», og hvor ivrig mange norske er efter å bringe hovedprinsippene i denne bevegelse til anvendelse under utviklingen av deres eget lands veldige hjelpekilder.
Derfor vil kanskje nogen ord av mig om denne bevegelses oprindelse og fremskritt være av interesse. Og så vil jeg gjerne tilføie enkelte spredte tanker som har falt mig inn mens jeg nød en kort tids behagelig hvile og avveksling i Deres vidunderlige land.
Jeg har lenge vært på det rene med, at nogen av de alvorligste farer som truer samfundet i vår tid, kommer av våre storbyers stadige og ukontrollerte vekst. Innrømmer De dette? De gjør det? De er klar over, at dette er sant også i Norge, hvor Deres største by (Kristiania) med sin befolkning på 250 000 allerede optar ¹/₁₀ av landets befolkning? For De er klar over – ikke sant? – at mange av disse mennesker kunde anvendes på en sundere og fordelaktigere måte under utviklingen av Deres vidunderlige lands umåtelige naturlige rikdommer?”
Howard fortsetter med å redegjøre for hvordan han grunnla hagebybevegelsen, og hvilke prinsipper han anser det nødvendig å følge i planleggingen og byggingen av hagebyer. Så henvender han seg igjen direkte til norske lesere:
„Det vilde være fåfengt for mig efter bare nogen ukers ophold i Norge å forsøke å komme med detaljerte forslag til Deres folk angående anvendelsen av prinsippene for haveby-bevegelsen. Men gudskjelov er der intet monopol på prinsipper eller ideer, og De har Deres fulle frihet til å anvende havebyprinsippene på Deres egen måte. Samtidig er jeg fast overtydet om at Norge har hjelpekilder og fordeler som skulde gjøre anvendelsen av de essentielle havebyprinsipper lettere enn tilfellet er i England.”
Etter Howards forord tar den norske legen Halfdan Bryn over, og i selve boken er det Bryn som fører ordet. I boken presenteres han som «Halfd. Bryn. Divisjonslæge i 5te divisjon. President i Den norske lægeforening».

Arkitektur og byplanlegging i dag

Howards ideer settes fortsatt høyt av såvel arkitekturhistorikere som byplanleggere og arkitekter, og mange av de prinsippene han formulerte anvendes også innen moderne byplanlegging.
Podostena

Utseende

Små, avlange, blanke, gulbrune oldenborrer.

Levevis

Hunnene er ikke flygedyktige. De reduserte munndelene tyder på at disse billene ikke tar næring til seg som voksne.

Utbredelse

Gruppen har en ganske begrenset utbredelse i de tørre områdene av det nordlige Mexico og Texas.
1260-årene

-- 1260 -- 1261 -- 1262 -- 1263 -- 1264 -- 1265 -- 1266 -- 1267 -- 1268 -- 1269
Tiårsoversikt

Norge

Utstein kloster bygges.